钦定古今图书集成/明伦汇编/交谊典/第037卷 > 《明会典》 > 《礼部仪制司庶人礼》
## 钦定古今图书集成/明伦汇编/交谊典/第037卷 > 《明会典》 > 《礼部仪制司庶人礼》

凡民庶以齿为先后。《致仕官》序爵，爵同序齿，至处亲
族，则不论爵。洪武五年，凡乡党序齿。民间士农工商
人等，平居相见，及岁时宴会揖拜之礼，幼者先施坐
次之列，长者居上。如佃户见佃主，不论序齿，并行以
少事长之礼。若亲属，不拘主佃，止行亲属礼。十二年
令内外官致仕居乡，惟于宗族序尊卑，如《家人礼》。于
其外祖及妻家，亦序尊卑。若筵宴，则设别席，不许坐
于无官者之下。如与同致仕官会，则序爵，爵同，序齿。
其与异姓无官者相见，不须答礼。庶民则以官礼谒
见。敢有凌侮者，论如律。二十六年定，“凡民间子孙弟
侄甥婿见尊长，生徒见师范，奴婢见家长，久别行四
拜礼，寻常近别行揖礼。其馀亲戚长”幼照依等第，久
别行两拜礼。寻常近别行揖礼平交同